Пескаўцы (Лідскі раён)

Пе́скаўцы (трансліт.: Pieskaŭcy, руск.: Песковцы) — аграгарадок у Беларусі, у Лідскім раёне Гродзенскай вобласці, уваходзіць у склад Беліцкага сельсавета. Да 2016 г. уваходзіў у склад Пескаўскага сельсавета. Геаграфія Знаходзіцца за 50 км у напрамку на паўднёвы захад ад горада Ліда, за 100 км ад Гродна, за 20 км ад прыпыначнага пункта Жалудок. Гісторыя За 0,4 км на захад ад аграгарадка, на высокім і стромкім правым беразе Нёмана размешчана стаянка бронзавага веку. Культурны пласт прасочваецца ўздоўж берага ракі на 0,5 км. Знойдзены крамянёвыя прылады працы і фрагменты керамікі. Зрэдку трапляюцца крамянёвыя вырабы эпохі мезаліту. Другая стаянка знаходзіцца каля ўсходняй ускраіны аграгарадка, на невялікім выступе правабярэжнай тэрасы Нёмана. Яе памеры 120 х 40 м. Выяўлены матэрыялы ранняга этапа нёманскай культуры. Датуецца 5 тыс. да н.э. На месцы другой стаянкі ў канцы I тыс. н.э. існавала селішча. Яно мела большыя памеры, чым стаянка, памеры — 450 х 150 м. Знойдзены абломкі ляпных пасудзін, у тым ліку з наляпным валікам, упрыгожаных ямачным арнаментам. Насельніцтва 2000 год — 415 жыхароў, 174 двары. 2010 год — 348 жыхароу. Вядомыя асобы Міхаіл Іосіфавіч Луня (1928—2010) — беларускі педагог, Заслужаны настаўнік БССР. Крыніцы Літаратура Пескаўцы // Беларуская энцыклапедыя: У 18 т. Т. 12: Палікрат — Праметэй / Рэдкал.: Г. П. Пашкоў і інш. — Мн. : БелЭн, 2001. — Т. 12. — 576 с. — 10 000 экз. — ISBN 985-11-0035-8. — ISBN 985-11-0198-2 (т. 12). — С. 327.